**Apel nr. PR/NE/2024/P1/RSO1.1/1/3.3 - Proof-of-concept Anexa 15**

**Categorii și plafoane de cheltuieli eligibile**

Cheltuielile eligibile sunt corespunzătoare activităților eligibile din cadrul Priorității P1 – O regiune mai competitiva, *Obiectiv Specific 1.1 Dezvoltarea și creșterea capacităților de cercetare și inovare și adoptarea tehnologiilor avansate*, în cadrul Programului Regional Nord-Est 2021-2027

Categoriile și sub-categoriile de cheltuieli eligibile aplicabile în cadrul acestui apel de proiecte depus în MySMIS sunt:

|  |  |  |  |
| --- | --- | --- | --- |
| **ACTIVITĂȚI** | **CHELTUIELI** | **CATEGORIE MYSMIS** | **SUBCATEGORIE MYSMIS** |
| 1.**Cercetare-dezvoltare-inovare** derulată de echipa de proiect în vederea desfășurării activităților TRL 4 și/sau TRL 5. | Sunt eligibile cheltuielile salariale pentru personalul direct implicat în activitățile de cercetare și dezvoltare prevăzute în proiect (personalul CDI definit conform Legii nr. 183 din 10 iunie 2024 privind statutul personalului de cercetare, dezvoltare și inovare ), altul decât cel implicat în managementul de proiect  Cheltuielile salariale pe proiect nu pot depăși plafoanele prevăzute în Hotărârea Guvernului nr. 1188 din 29 septembrie 2022, cu actualizările și completările în vigoare.  Numărul persoanelor direct implicate în activitățile de cercetare și dezvoltare prevăzute în proiect (altul decât cel implicat în managementul de proiect) ale căror salarii /onorarii/ venituri asimilate salariilor pot fi considerate eligibile nu poate depăși 5. | CHELTUIELI SALARIALE | Cheltuieli salariale cu personalul implicat în implementarea proiectului (în derularea activităților, altele decât management de proiect)   |  | | --- | |  | |
| 2.  **Dotarea cu active corporale pentru CDI** (inclusiv montajul acestora, dacă este cazul), de natura mijloacelor fixe, strict necesare pentru atingerea obiectivelor proiectului | Sunt eligibile cheltuielile pentru procurarea (inclusiv montajul acestora, dacă este cazul) de active corporale pentru cercetare-dezvoltare, de natura mijloacelor fixe: achiziția de echipamente tehnologice, mobilier, aparatura birotica, sisteme de protecție a valorilor umane și materiale, instalații de lucru, echipamente informatice, etc.  Se vor cuprinde mijloace fixe care se regăsesc în:  > Subgrupa 2.1. „Echipamente tehnologice (mașini, utilaje și instalații de lucru)”,  > Subgrupa 2.2. „Aparate și instalații de măsurare, control și reglare”,  > Clasa 2.3.6. ”Utilaje și instalații de transportat și ridicat”, sau  > Grupa 3 „Mobilier, aparatura birotica, sisteme de protecție a valorilor umane și materiale și alte active corporale”  din Hotărârea Guvernului nr. 2139/ 2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările și completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare | ECHIPAMENTE / DOTARI / ACTIVE CORPORALE | 4.5 Dotări |
| 3. **Dotarea cu active necorporale pentru CDI**, strict necesare pentru atingerea obiectivelor proiectului | Sunt eligibile cheltuielile pentru achiziția de active necorporale, cum ar fi: cunoștințe tehnice, brevete, drepturi de utilizare, licențe, mărci comerciale, programe informatice, alte drepturi şi active similare, strict necesare pentru atingerea obiectivelor proiectului. | CHELTUIELI CU ACTIVE NECORPORALE | 4.6 Active necorporale |
| 4. **Servicii de CDI contractuală** | Sunt eligibile cheltuielile pentru obținerea, validarea și protejarea brevetelor şi altor active necorporale | SERVICII | Cheltuieli pentru obținerea, validarea și protejarea brevetelor și a altor active necorporale |
| Sunt eligibile cheltuieli privind:   * implementarea planului de lucru constând în derularea tuturor activităților/etapelor pe care le va parcurge întreprinderea în vederea implementării proiectului si realizării livrabilelor aferente; * dezvoltarea şi testarea modelului conceptual pentru produse /servicii/ procese; * transferul tehnologic si validarea tehnologică (ex. experimente, testări, simulări, încercări, modelari, analize) * consultanţa pentru activităţile aferente dezvoltării modelului conceptual si pentru implementarea de soluţii tehnologice * elaborarea studii tehnice (de fezabilitate) pregătitoare pentru activităţile de dezvoltare a modelului conceptual * elaborarea/ revizuirea documentaţiei tehnice aferente dezvoltării modelului conceptual; * exploatarea rezultatului cercetării. | SERVICII | Cheltuieli cu servicii pentru derularea activităților proiectului |
| 5**.CHELTUIELI INDIRECTE** | În această subcategorie sunt eligibile cheltuieli indirecte, **în procent de maximum 7%** (în conformitate cu art. 54 lit. (a) din Regulamentul UE 2021/1060) din valoarea cheltuielilor directe eligibile.  În cadrul cheltuielilor indirecte se pot cuprinde următoarele categorii de cheltuieli, dar fără a se limita la cele exemplificative:   * Activități de informare și publicitate (obligatoriu) * Consumabile, obiecte de inventar * Deplasări, detașări * Târguri, expoziții, conferințe, taxe participare * Pregătirea aplicației - cererea de finanțare și Managementul proiectului * etc.   Subcategoriile de cheltuieli directe sunt prevăzute în ghidul solicitantului la capitolul *5.3.4 Opțiuni de costuri simplificate. Costuri directe și costuri indirecte* | CHELTUIELI SUB FORMA DE RATE FORFETARE | Cheltuieli indirecte conform art. 54 lit.a RDC 1060/2021 |